Virðulegur forseti . Það kemur fram hjá frsm . fyrir framhaldsnefndaráliti meiri hluta efh. - og viðskn. að allverulegar breytingar hafa verið gerðar á frv. fyrir 3. umr. af meiri hlutanum . Það er ekki hægt annað en fallast á að það er verið að breyta ýmsum greinum og tekið er á sumu af því sem hefur verið harðlega gagnrýnt . Enda er það óhjákvæmilegt með tilliti til þess að fylgifrv . sem átti að koma , svonefndur bandormur , verður ekki til umræðu á þessu þingi . Það er eitt atriði sem ég vildi spyrja um sérstaklega sem varðar grein sem er allverulega breytt . Þar á ég við 22. gr. sem stendur eftir , þ.e. 5. brtt . , þar sem meðal embættismanna samkvæmt lögunum eru taldir biskup Íslands , vígslubiskupar , prófastar og prestar þjóðkirkjunnar . Nú er það svo samkvæmt upphaflegri skilgreiningu í greinargerð með frv ... ( Gripið fram í : Tölul. 4 í brtt . ) Já , í brtt . Tölul. 4 . Ég þakka fyrir . Það er enginn misskilningur um við hvað er átt , þ.e. tölul. 4 samkvæmt nýjasta skjali . Ég spyr hv. frsm . um nánari rök fyrir því að halda þessum starfsmönnum kirkjunnar sem embættismönnum ríkisins miðað við það að í frv. var ramminn dreginn um æðstu stjórnsýslu ríkisins og öryggisgæslu sbr. bls. 21 í greinargerð í upphaflegu frv .